open-index/open-wikipedia-markdown huggingface dataset:
Վիրավոր տղամարդը

«**Վիրավոր տղամարդը**» (), ֆրանսիացի նկարիչ, կերպարվեստում ռեալիզմի հիմնադիրներից Գյուստավ Կուրբեի նկարներից։ Այս ստեղծագործությունը հեղինակը վրձնել է 1844-ից 1854 թվականներն ընկած ժամանակահատվածում։ Յուղաներկով կտավի չափերն են 81,5 × 97,5 սմ։

Այսօր «Վիրավոր տղամարդը» ստեղծագործությունը պահպանվում և ցուցադրվում է Օրսե թանգարանում (Փարիզ, Ֆրանսիա)։

## Պատմություն
«Վիրավոր տղամարդը» ստեղծագործությունը Կուրբեի բազմաթիվ ինքնադիմանկարներից մեկն է։ Նկարը ստեղծվել է 1844 թվականին. այդ ժամանակ կտավին պատկերված էր ավելի երիտասարդ նկարիչը և կինը, որը հենվել էր տղամարդու ուսին։ 1854 թվականին, երբ Կուրբեն սիրային կապերը խզում է այդ կնոջ հետ, կտավը վերանկարում է՝ կնոջ փախարեն նկարելով թուր և սրտի շրջանում վերք ավելացնում։

Այս նկարը Կուրբեն իր մոտ է պահում ընհուպ մինչև մահը՝ 1877 թվականը։ Քրոջ՝ Ջուլիետա Կուրբեի հավաքածուն, որտեղ նաև այս կտավն էր, Փարիզի Դրու հյուրանոցում կայացած աճուրդի ժամանակ ձեռք է բերում պետությունը։ Սկզբից նկարը ցուցադրվել է Լուվրում, իսկ 1986 թվականից փոխանցվել է Օրսե թանգարանին։

Ստեղծագործության կրկնօրինակը Կուրբեն վրձնել է 1866 թվականին (79,5 х 99,5 սմ), որն այսօր ցուցադրվում է Բելվեդեր պատկերասրահում։

## Նկարագիր
«Վիրավոր տղամարդը» ստեղծագործությունում պատկերված է փակ աչքերով տղամարդ, որը հենվել է ծառին։ Թվում է, որ նա քնած է։ Ձեռքով բռնել է ծածկոցը, որով ծածկվել է։ Սրտի շրջանում վիրավորումից ստացած վերքի հետքը սպիտակ վերնաշապիկին և կողքի թուրը վկայում են, որ այրը մասնակցել է դուելի, որն այնպես չի ընթացել, որպես ցանկացել է տղամարդը։

Կուրբեն իր ընկերոջը՝ Պիեռ Ժոզեֆ Պրուդոնին գրած նամակում մանրամասնել է. «Ճշմարիտ գեղեցկություն կարելի է գտնել միայն տառապանքում... Դրա համար է՝ իմ մեռնող դուելյանտն այդքան հրաշալի»։

## Ծանոթագրություններ

## Արտաքին հղումներ
*«Վիրավոր տղամարդը» ստեղծագործությունը թանգարանի պաշտոնական կայքում

Կատեգորիա:1844 նկարներ
Կատեգորիա:1854 նկարներ
Կատեգորիա:Գյուստավ Կուրբեի նկարներ
Կատեգորիա:Ինքնադիմանկարներ
Կատեգորիա:Օրսե թանգարանի նկարներ
Կատեգորիա:Ֆրանսիայի արվեստ
Ֆունկցիայի արժեքների տիրույթ

**Ֆունկցիայի արժեքների տիրույթ (արժեքների բազմություն)**, ֆունկցիայի ընդունած բոլոր արժեքների բազմությունը։

## Սահմանում
Դիցուք X բազմության վրա տրված է f ֆունկցիան, որը X բազմությունը արտապատկերում է Y բազմության վրա, այսինքն f: X \to Y։ Այս դեպքում  f ֆունկցիայի *արժեքների* *տիրույթ* կամ *բազմություն* է կոչվում նրա բոլոր այն արժեքների ամբողջությունը, որը հանդիսանում է Y բազմության ենթաբազմություն և նշանակվում է f(X), E(f), R(f) կամ \mathrm{ran}\,f ( ):
: f(X) = \{y\in Y|\, y = f(x),\,x\in X\}.

## Որոշ ֆունկցիաների արժեքների տիրույթի որոշման եղանակները
* Բարդ արգումենտի ֆունկցիայի արժեքների հաջորդական որոշում
* Գնահատման եղանակ
* Ֆունկցիայի անընդհատության ու մոնոտոնության հատկությունների կիրառում
* Ածանցյալի կիրառում
* ֆունկցիայի էքստրեմումների կիրառում
* Գրաֆիկական եղանակ
* Պարամետրի ներմուծման եղանակ
* Հակադարձ ֆունկցիայի մեթոդ։

## Տերմինաբանություն
Որոշ աղբյուրներում ֆունկցիայի արժեքների տիրույթ և արժեքների բազմություն հասկացութունները  տարբեր են։ Ընդ որում ֆունկցիայի արժեքների  տիրույթը՝ անվանում են ֆունկցիայի ծածկագիր, որը Y բազմությունն է f: X \to Y գրառման մեջ։ իսկ արծեքների բազմությունը f ֆունկցիայի ընդունած բոլոր  f(X) արժեքների ամբողջությունն է։
Երբեմն արժեքների տիրույթը անվանում են նաև ֆունկցիայի փոփոխման տիրույթ։
## Տես նաև
Բիեկցիա, ինիեկցիա
## Ծանոթագրություններ

## Գրականություն
#Ֆ․ Կլեյն «Ֆունկցիայի ընդհանուր հասկացությունը»
#Ի․ Լավրով, Լ․ Մաքսիմով, «Բազմությունների տեսություն,Մաս 1»
# Ա․ ն․Կալմագորով, Ս․ Վ․Ֆոմին, «Բազմությունների տեսության տարրեր»  Գլուխ 1, «Ֆունկցիաների տեսություն և Ֆունկցիոնալ անալիզի տարրեր»։
# Վ․Ա․ Զորին,«Որոշ մաթեմատիկական հասկացություններ և նշանակումներ», գլուխ 1, §3 «Ֆունկցիա»։
# Ա․ ն․Կալմագորով,«Ինչ է ֆունկցիան», «Քվանտ» հրատարակչություն։

Կատեգորիա:Մաթեմատիկական անալիզ
Կատեգորիա:Ֆունկցիա
Կատեգորիա:Բազմությունների տեսության հիմնական հասկացություններ
Հիլդա Քեյսեր

**Հիլդա Էլիզաբեթ Քեյսեր**  (, ), շվեդ նկարչուհի, նկարել է դիմանկարներ և բնանկարներ։

## Կենսագրություն և աշխատություն
Էլիզաբեթ Քեյսերը ծնվել է 1851 թվականին, Ստոկհոլմում։ 1774  թվականից մինչև 1778 թվականը սովորել է Ստոկհոլմի Շվեդիայի գեղարվեստի թագավորական ակադեմիաում։ Այնուհետև ուսումը շարունակել է Փարիզում՝ նկարիչ, կոլեկցիոներ Լեոն Բոննայի մոտ։ Ֆրանսիայում Քեյսերը հիմնականում պատկերել  է առօրյա կյանքի տեսարաններ։ Բացի այդ նա աշխատել է դիմանկարների, ինքնանկարների և գրքերի պատկերազարդման ժանրում։ Նկարիչի աշխատանքները  բազմիցս ցուցադրվել են  Փարիզի պատկերասրահում (1882,1883,1884,1887,1888,1889,1890)։ Նրա գունամատիտով արված դիմանկարներից մեկը ցուցադրվել է  1889 թվականի Համաշխարհային ցուցահանդեսում։  Քեյսերի ևս մեկ աշխատանք՝ «Գյուղացի կինը Նորմանդիայից» ցուցադրվեց Չիկագոյում տեղի ունեցած  1893 թվականի Համաշխարհային ցուցահանդեսում։

1890-1896 թվականներին  Քեյսեր նկարչուհի  Ինգեբորգ Վեստֆելտ-Էգերցցի հետ միասին ղեկավարել է  Ստոկհոլմի գեղարվեստի դպրոցը։ Վերջինիս հետ նա ծանոթացել էր Փարիզում։ Քեյսերի  ուսանողներից է եղել   շվեդ նկարչուհի Մինա Կարլսոն-Բրեդբերգը։ 1898 թվականին Քեյսերը այցելեց Սանկտ Պետերբուրգ։

Էլիզաբեթ  Քեյսերը մահացել է Ստոկհոլմում, 1898 թվականի դեկտեմբերի 16-ին։ Նրա աշխատանքները գտնվում են Շվեդիայի ազգային թանգարանի Գյոթեբորգի գեղարվեստի թանգարանի, Լունդի համալսարանի արվեստի թանգարանի և Բուհուսլենի թանգարանի հավաքածուներում։

## Պատկերասրահ

File:Self-Portrait (Elisabeth Keyser) - Nationalmuseum - 18544.tif|Ինքնադիմանկար1880
File:Elisabeth Keyser - Fransk bondflicka med mjölkspannar.jpg|Ֆրանսիացի գյուղացի աղջիկը կաթի սափորով
File:Elisabeth Keyser-Drömmerier.jpg|Երազող կինը


## Ծանոթագրություններ

## Գրականություն
* 

## Արտաքին հղումներ
* 
* 
* 
* 

Կատեգորիա:19-րդ դարի կին արվեստագետներ
Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Կատեգորիա:Շվեդ պատկերազարդողներ
Կատեգորիա:Շվեդիայի գեղարվեստի թագավորական ակադեմիայի անդամներ
Նորմա Ստից

**Նորմա Ստից**, իսկական անուն-ազգանունը՝ **Էննի Հոքինս-Թըրնր** (, **Annie Hawkins-Turner**, ), ամերիկացի ֆետիշ-մոդել, պոռնոդերասանուհի, կայքէջի տիրուհի, աշխարհում ամենամեծ բնական կրծքերն ունեցող կին։ Նրա բեմական կեղծանունը բառախաղ-տառախաղի արդյունք է, առաջացել է անգլերեն *enormous tits* բառակապակցությունից, որ նշանակում է «*վիթխարի ստինքներ*»։

## Կազմվածքը
1999 թվականի դեկտեմբերի 1-ին Նորմա Ստիցի անունը ներառվել է Գինեսի ռեկորդների գրքում՝ որպես աշխարհում ամենամեծ բնական կրծքեր և ամենամեծ չափսի կրծկալ ունեցող կնոջ։ Հետագայում՝ 2009 և 2011 թվականներին նա պահպանել է այդ տիտղոսները

 

:

Ըստ բրիտանական «*This Morning*» ամսագրի հրապարակած տվյալների՝ Նորմայի ստինքներից յուրաքանչյուրի կշիռը մոտավորապես 22,5 կիլոգրամ է։ Նրա կրծկալի չափսը, եթե այդպիսիք թողարկվեին, պետք է լիներ 102ZZZ:

## Կենսագրություն
Նորման ավարտել է ԱՄՆ-ի Մասաչուսեթս նահանգի Ջեքսոն քաղաքի համալսարանը՝ սոցիալական աշխատողի որակավորումով։ Ամուսնացել է ամերիկյան օդուժի նախկին սպայի հետ, ունեցել են երկու զավակ։ 2003 թվականին այրիացել է։

37 տարեկան է եղել Նորման, երբ հաղթանակ է տարել *Juggs* ամսագրի հայտարարած մրցույթում, որից հետո աշխատանքի է անցել մեծահասակների համար նախատեսված զվարճությունների ինդուստրիայում։ 2012 թվականի հուլիսի 15-ին առաջին անգամ հայտնվել է *TLC* հեռուստացանցի թողարկած «*Արտառոց սեքս*» (*Strange Sex*) սերիալում: Այնուհետև հանդես է եկել *The Jenny Jones Show*-ում: Ընդհանուր առմամբ նկարահանվել է մոտավորապես 250 պոռնոգրաֆիկ ֆիլմերում, որոնց մի մասը թողարկել է իր սեփական կինոստուդիայում: Նա ինքն իրեն բնորոշում է որպես *fantasy model*-ի : Պոռնոդերասանուհու *The Amazing Norma Stitz* տեսահոլովակը դրական գրախոսության է արժանացել *AVN* (*Adult Video News*) ամսագրում։

2016 թվականին Նորմա Ստիցի մոմե կրկնօրինակը տեղադրվել է վիետնամական Հա Լոնգ քաղաքի մոմարձանների նորաբաց թանգարանում, իսկ երկու տարի անց նրա անունը ներառվել է փառքի սրահում։

## Ֆիլմերի ընտրանի
* Amazing Norma Stitz (2002)
* Big Tits Curvy Asses 4 (2008)
* Good Girl Bad Girl (2006)
* Meeting Norma Stitz (2006)
* Norma Squirtz Karl (2006)
* Norma Stitz and Ms. L (2006)

## Պարգևներ
* 1999 — *[[Գինեսի ռեկորդների գիրք]]* — հավաստագիր՝  տրված աշխարհում ամենամեծ բնական կրծքեր ունեցողին
* 2003 — *AVN Awards* — *Adult Video Nudes Award* (The Amazing Norma Stitz).

## Ծանոթագրություններ

## Արտաքին հղումներ
* 
* Профиль на сайте AVN

Կատեգորիա:21-րդ դարի ամերիկացի կանայք
Կատեգորիա:Ամերիկացի մոդելներ
Կատեգորիա:Գինեսի գրքի ռեկորդակիրներ
Կատեգորիա:Մոդելներ
MTV Brand New

**MTV Brand New**, 24-ժամյա մասնագիտացված երաժշտական ալիք, որը ցույց է տալիս նոր երաժշտական տեսահոլովակներ, ալտերնատիվ և ինդի երաժշտություն, որը հասանելի է Նիդերլանդներում, Գերմանիայում։ 2011 թվականին Իտալիայում այն փոխարինվել է MTV Rocks-ի վրա։ Հեռուստաալիքի իտալական տարբերակը թողարկվել է 2003 թվականի սեպտեմբերի 14-ին, այնուհետև այն մեկնարկել է Նիդերլանդներում 2006 թվականի օգոստոսի 1-ին։ Հեռուստաալիքի գերմանալեզու տարբերակը թողարկվել է Գերմանիայում, Ավստրիայում և Շվեյցարիայում 2011 թվականի փետրվարի 1-ին։

2011-2018 թվականներին ցուցադրվող MTV Brand New-ն Electric Ballroom-ի ցուցափեղկն է։

## Գաղափար
MTV Brand New-ն առաջացել է MTV-ի «brand:new» հիթ համաեվրոպական երաժշտական շոուից, որը թողարկվել է 1999 թվականին MTV-ի տարածաշրջանային ալիքներում։ Շոուն հայտնի է եղել որպես «mtv:new» MTV Europe-ում, «brand:neu»՝ MTV Germany-ում և «brand:new»՝ Եվրոպայում MTV-ի բոլոր այլ ալիքներում։ Շոուն հիմնականում կենտրոնանում էր նոր երաժշտական թողարկումների, րժամանակակից երաժշտական տեսահոլովակների, նոր արտիստների և խմբերի հետ ծանոթության, հարցազրույցների և կենդանի ելույթների վրա։ 2003 թվականին ծրագիրն Իտալիայում վերափոխվել է ինքնուրույն երաժշտական ալիքի։ Այդ ժամանակից ի վեր MTV Networks Europe-ը սկսել է տեղայնացված՝ Brand New ալիքներ թողարկել 2006 թվականից։

## Brand: Նոր Գերմանիա
MTV brand: new-ն գերմանական վճարովի հեռուստաալիք է։ Դրա մասին հայտարարվել է MTV Networks Germany-ի կողմից 2010 թվականի վերջին։ Հեռուստաալիքը մեկնարկել է 2011 թվականի փետրվարի 1-ին։ Այն ծավալում է գործունեությունը Բեռլինում և ցույց է տալիս նորաստեղծ գերմանական և միջազգային երաժիշտների լավագույն երաժշտական տեսահոլովակները։ Հեռուստաալիքը՝ բացի նոր երաժշտական տեսահոլովակներ հեռարձակելուց, ցույց է տալսի նաև չարթային շոուներ, ինչպիսին է օրինակ MTV Superchart-ը։

## Ամենամյա հարցում
Յուրաքանչյուր հունվար MTV Brand New-ը հարցում է թողարկում՝ թվարկելով խմբերը և երգիչներին, որոնք, իրենց հանդիսատեսի կարծիքով, ամենահաջողն են լինելու գալիք տարում։ Սկզբնապես «Spanking New• անվանված հարցումը ներկայացվել է 2008 թվականին, որտեղ հաղթող է դարձել բրիտանական In Case of Fire խումբը։ Հետագա հարցումները գլխավորվել են այնպիսի արտիստների կողմից, ինչպիսիք են Little Boots-ը, Ջասթին Բիբերը և Քոնոր Մեյնարդը:[thumb|upright|[Ջասթին Բիբերը գլխավորել է MTV Brand New-ի հարցումը 2010 թվականին։|alt=]]

## Ծանոթագրություններ

Կատեգորիա:Գերմանիայի հեռուստաընկերություններ
Կատեգորիա:Երաժշտական հեռուստաընկերություններ
Կատեգորիա:Նիդերլանդների հեռուստաընկերություններ
Ջրասուզական աշխատանքներ

մինի|320x320px|Սուզորդ ԱՄՆ ռազմածովային ուժեր|alt=**Ջրասուզական աշխատանքներ, մասնագիտացված [[դայվինգ]]**, ջրի տակ սուզվելու գործընթացը, որը վարձատրվում է մասնագետների կողմից։ Նեղ իմաստով՝ ջրասուզների կողմից, ջրասուզական հանդերձանքով ջրի տակ կատարվող աշխատանքները։
**[[Ջրասուզական գործ]]**,  արդյունաբերական գործունեության ճյուղ։ Ընդգրկում է փրկարարական, շինարարական աշխատանքներ ջրի տակ և նրանց նյութական, գիտատեխնիկական և բժշկական ապահովումը։
մինի|300x300փքս
Այս տիպի սուզումների ընթացքում կարող է օգտագործվել ամբողջ լուսապատկերի մոտեցումը հանդերձանքին և տեխնիկային, սկսած ամենապարզ ջրասուզորդի հագուստից և վերջացրած մասնագիտացված սարքավորումներով և գազային խառնուրդներով։

Քանի որ պրոֆեսիոնալ ջրասուզորդները հաճախ սուզվում են բարդ և վտանգավոր պայմաններում, շատ երկրներ լուրջ են մոտենում  այն հարցին, թե ինչպես կարգավորել նրանց անվտանգությունը։ Պրոֆեսիոնալ ջրասուզորդները պետք է ունենան ավելի բարձր մակարդակ, ավելի պինդ առողջություն, ավելի հուսալի սարքավորումներ, քան հանգիստ դրայվինգում։

Պրոֆեսիոնալ ջրասուզորդի գործունեությունը որոշում է այն կազմակերպությունը, որը օգտվում է նրանց ծառայությունից, մասնավորապես՝

* Քաղաքացիական դայվինգ — շինարարական, ինժեներական, փրկարարական և այլ ստորջրյա աշխամինի|300x300փքստանքներ, որոնք ընդանում են խաղաղ նպատակների համար;
* Կոմերցիոն դայվինգ — ամենից հաճախ համալիր աշխատանքը ապահովում և իրագործվում է հանգիստ սուզմամբ։ Մարդկանց տեղափոխումը իրագործվում է տուրիստական երթուղով։ Ապահովվում է անվտանգությունը;
* Ջրասուզորդների նախապատրաստումը — Կադրերի պատրաստումը և սովորումը։ Կարող է իրագործվել, ինչպես առևտրական, այնպես էլ պրոֆեսիոնալ դեպքերում;
* Մեդիա դայվինգ — ժուռնալիստիկա և կինոմատոգրոֆիա;
* Զինվորական սուզում — հսկումը և պահպանումը տարբեր օբյեկտների, դիվերսիոն հարձակումների իրականացումը հակառակորդի օբյեկտների վրա, հետախուզումը, ականազերծումը  (այդ թվում նաև նավատորմային սուզումը);
* «Նավատորմիղային» սուզում — սպասարկումը և վերանորոգումը նավերի, ականազերծումը ջրատարածություններում;
* Ոստիկանական դայվինգ — հանցանշանների հայտնաբերումը ջրի տակ;
* Գիտական սուզում — ջրասուզային հետախուզում, ջրասուզային հնագիտություն;
* և այլն։

## Ծանոթագրություններ

## Արտաքին հղումներ
* 

Կատեգորիա:Ստորջրյա տեխնիկա
Google Photos

**«Google Photos»,** Google I/O 2015 ամենամյա կոնֆերանսում ներկայացված ծառայություն, որը նախատեսված է լուսանկարների և տեսանյութերի պահեստավորման, խմբագրման և փոխանակման համար։

## Պատմություն
«Google Photos» ծառայությունը հայտնվել է Google+ սոցիալական ցանցից առանձնանալու արդյունքում։ Ծառայությունը ներկայացվել է 2015 թվականին Google I/O համաժողովի ժամանակ։ Նույն օրը գործարկվել է վեբ տարբերակը, ինչպես նաև հավելվածներ iOS և Android օպերացիոն համակարգերի համար։

## Պահեստային տարածք
«Google Photos» ծրագիրը ապահովում է անսահամափակ տարածք մինչև 16 մեգափիքսել լուսանկարների և մինչև 1080p թույլտվությամբ տեսանյութերի համար։ Ներբռնված լուսանկարները սեղմվում են, որպեսզի ավելի քիչ տարածք զբաղեցեն Google-ի սերվերներում, սակայն գործնականում չեն կորցնում որակը։ Հնարավոր է նաև բովանդակությունը պահպանել ավելի բարձր որակով, բայց սահմանափակ պահեստային տարածքով։ Անհատական համակարգիչների և «Mac Os» օգտվողների համար նախատեսված է ուտիլիտաների ինքնաբեռնում, բայց լուսանկարների դիտումը կատարվում է բրաուզերի միջոցով։

## Որոնում
«Google Photos» ծառայությունը մեծ հնարավորություններ է ապահովում ցանկալի լուսանկարների և տեսանյութերի որոնման և տեսակավորման համար։ Ծառայության մեջ ներբեռնված բովանդակությունը դասավորվում է տարբեր չափանիշներով՝ նկարահանման վայր, դեմքեր և օբյեկտներ, լուսանկարների և տեսանյութերի պատկերներ։ Հնարավոր է նաև ձեռքով ըստ ալբոմների տեսակավորել լուսանկարները և տեսանյութերը։

2016 թվականի ապրիլին ծառայության թարմացումը բարելավել է լուսանկարների որոնման որակը։

## Ինքնաստեղծարարություն
«Google Photos» ծառայությունը հնարավորություն է տալիս ինքնուրույն ստեղծել կոլաժներ, տեսանյութեր, մուլտիպլիկացիաներ, համայնապատկերներ և պատմություններ։ Այն կարող է ավտոմատ կերպով ստեղծվել բեռնված լուսանկարներից կամ տեսանյութից կամ օգտատիրոջ միջոցով։

## Տես նաև
*Flickr
*Google Drive
* Adobe Photoshop
*Ինստագրամ

## Ծանոթագրություններ

Կատեգորիա:IOS-ի ծրագրային ապահովում
Կատեգորիա:Անդրոիդի ծրագրային ապահովում
Կատեգորիա:Առցանց ծառայություններ
Կատեգորիա:Գուգլի ծառայություններ
Շալիմար այգիներ

մինի|Պակիստան քարտեզ
**Շալիմար այգիներ** (, ), Պակիստանում ՅՈՒՆԵՍԿՕ-ի Համաշխարհային ժառանգության օբյեկտների ցանկում, որը կառուցվել է Մեծ Մոնղոլ Շահ-Ջհան կայսրի կողմից Լահորում։ Շինարարությունը սկսվել է 1641 թվականին և ավարտվել հաջորդ տարվա սկզբին։ Ամրոցն ունի մարմարյա պալատներ և մզկիթներ` զարդարված խճանկարով և ոսկեզօծմամբ։ Այգիները կառուցված են օթյակներով երեք քարահատակների վրա, կան նաև ջրվեժներ և մեծ դեկորատիվ լճակներ։

«Շալիմար» (ավելի ճիշտ՝ «Շալամար») բառի ծագումը ունի մի քանի վարկած, բայց ամենայն հավանականությամբ, սա արաբական կամ պարսկական ծագում ունեցող բառ է, արաբական «Շահ ալ-էմիրաթ» բառակապակցության աղավաղված տարբերակը («շինարարների տերը»)։

Պետք է հիշել, որ «էմիրություն» («շենք», «շինարարություն») բառը պատմականորեն վերաբերում է լանդշաֆտային այգիների ճարտարապետությանը և ընդհանրապես այգիներին։

## Պատկերասրահ

Պատկեր:Chini Khanas, Shalimar Gardens, Lahore, Punjab, Pakistan.jpg
Պատկեր:Shalimar garden 1.JPG
Պատկեր:Reflection of Farah Baksh Terrace (Upper Terrace) main building.jpg
Պատկեր:Faiz Baksh means Bestower of Goodness. (Middle Terrace).jpg
Պատկեր:Corridor of Faiz Baksh terrace.jpg
Պատկեր:Shalamar Baradari.jpg
Պատկեր:Shalimar garden lahore.jpg
Պատկեր:Shalamar garden burhan.JPG
Պատկեր:Shalimar Gardens - Aunzee 43.jpg
Պատկեր:Shalimar Gardens - Aunzee 50.jpg
Պատկեր:Shalimar Gardens - Aunzee 48.jpg
Պատկեր:Beautiful pavilion of Faiz Baksh terrace.jpg
Պատկեր:Faiz Bakhsh Terrace (Shalimar Gardens middle terrace) by Aunzee.jpg
Պատկեր:Shalamar Garden July 14 2005-East wall corner of the second level.jpg|Երկրորդ աստիճանի արևմտյան պատ
Պատկեր:Shalamar Garden July 14 2005-Minaret on west corner of second level.jpg|Մինարեթ երկրորդ աստիճանի արևմտյան պատի անկյունում 
Պատկեր:Shalamar Garden July 14 2005-East side red pavilion on second level.jpg|Մոնղոլական ոճի կառույց այգու ներսում


## Ծանոթագրություններ

## Արտաքին հղումներ
* Форт и сады Шалимар в городе Лахор на сайте ЮНЕСКО

Կատեգորիա:Այգիներ
Կատեգորիա:Իսլամական ճարտարապետություն
Կատեգորիա:Համաշխարհային ժառանգություն Պակիստանում
Կատեգորիա:Մեծ մողոլների կայսրություն
Կատեգորիա:ՅՈՒՆԵՍԿՕ-ի Համաշխարհային ժառանգություն
Կատեգորիա:Պակիստանի պատմություն
Թըրների մրցանակ

մինի|360x360փքս|Tate Britain` մրցանակ շնորհելու ավանդական տեղը
**Թըրների Մրցանակ** (), մրցանակ ժամանակակից արվեստի բնագավառում, աշխարհի ամենահեղինակավոր մրցանակներից մեկը։ Անվանակոչված է 19-րդ դարի անգլիացի նկարիչ Ուիլյամ Թըրների պատվին։ Հիմնադրվել է 1984 թվականին։

Մրցանակակիր կարող է դառնալ ցանկացած նկարիչ, ով աշխատել է և ցուցադրել իր գործերը Մեծ Բրիտանիայում վերջին 12 ամիսների ընթացքում։ 1991 թվականից մինչև 2016 թվականը գոյություն ուներ նաև տարիքային սահմանափակում թեկնածուների համար. նրանք պետք է լինեին 50 տարեկանից ոչ մեծ։

Բոլոր նկարիչներն առաջադրվում են իրենց ինչ-որ մի կոնկրետ ցուցահանդեսի կամ աշխատանքի համար։ Կարճ ցուցակի հայտարարությունից հետո հանդիսատեսին է ցուցադրվում նկարիչ-թեկնածուների համատեղ ցուցահանդեսը, որը տևում է հաղթողի հայտարարելուց երկու-երեք ամիս առաջ և մոտ մեկ ամիս հետո։ Ցուցահանդեսին նկարիչները ցույց են տալիս արդեն ինչ-որ այլ բան, նրանց նոր աշխատանքներն ակտիվորեն քննարկվում են մամուլում, այս դեպքում հաղթողը պարգևատրվում է այն սկզբնական ցուցահանդեսի համար, որի շնորհիվ նա ընկել է կարճ ցուցակի մեջ։

Մրցանակի գոյության առաջին տասնամյակներին թեկնածուների ցուցահանդեսն ու պարգևադրումը տեղի էին ունենում լոնդոնյան Tate Britain-ում, 2011 թվականից Թըրների մրցանակաբաշխությունն ամեն անգամ անցկացվում է Միացյալ Թագավուրության նոր քաղաքում։

Մրցանակի պատմությունն ու հեղինակությունն այնպիսին են, որ հանդիսատեսն սպասում է ժյուրիից համարձակ և նույնիսկ սկանդալային ընտրություն։ Սակայն ոչ ամեն տարի հաղթող է հանդիսանում ամենածայրահեղ նկարիչը կարճ ցուցակից։

2020 թվականին՝ առաջին անգամ 30 տարվա ընթացքում, մրցանակի շնորհումը չեղարկվեց։ Պատճառը COVID-19 պանդեմիայի պայմաններում կարանտինը եղավ։ Ավանդական մրցույթի փոխարեն կազմակերպիչները որոշեցին հովանավորների օգնությամբ 12,2 հազար դոլլար դրամաշնորհ տալ տասը վարպետների։

## Թեկնածուներ և դափնեկիրներ
Այս օրվա դրությամբ Թըրների մրցանակի դափնեկիրները ստանում են 25000 ֆունտ, կարճ ցուցակի մյուս հավակնորդները` 5000 ֆունտ յուրաքանչյուրը։

## Պատկերասրահ

Պատկեր:Elizabeth Price.png|Է.Փրայս
Պատկեր:Tracey Emin 1 crop2.jpg|Թ.Էմին 
Պատկեր:Damien-Hirst-1 (2007).jpg|Դ.Հըրսթ 
Պատկեր:JeremyDeller.jpg|Ջ.Դելեր
Պատկեր:Richard Long - Kleve 2013 PM.jpg|Ռ.Լոնգ
Պատկեր:2006, Stuckist Turner Prize demo 2006 (1) crop.jpg|Ն.Սերոտա


## Ծանոթագրություններ

## Արտաքին հղումներ
* Информация о Премии Тернера на сайте Галереи Тейт
* История Премии Тернера
* Премией Тернера поощрили простого авангардиста

Կատեգորիա:Թըրների մրցանակ
Կատեգորիա:Միացյալ Թագավորության պարգևներ
Կատեգորիա:Մրցանակներ այբբենական կարգով
Յուհո Լալլուկկա

**Յոհան (Յուհո) Լալլուկկա** (, ), ֆինն ձեռներեց, առևտրական խորհրդական և մեկենաս։

## Կենսագրություն
[thumb|left|250px|[Ալլան Շուլմանի նախագծով կառուցված նախկին «Հյակլի, Լալլուկկա և Կо» ընկերության շենքը, 1906 թվական)]]
Յուհո Լալլուկկան ծնվել է 1852 թվականին, Կարելական պարանոցի Ռյայսյալյա բնակավայրում, գյուղացիական ընտանիքում։ 1891 թվականից բնակվել է Վիբորգում։ Նույն թվականին նա ձեռներեց Յաակկո Հյակլիի հետ համատեղ հիմնել  է «Հյակլի, Լալլուկկա և Կо» ընկերությունը, որը զբաղվել է հացահատիկի, սուրճի վերամշակման, ոլոռի և սերմերի մեծածախ առևտրով։ 1912 թվականին այն վերափոխվել է «Հյակլի, Լալլուկկա և Կо» ԲԸ-ի՝ 5 միլիոն ռուբլի բաժնետիրական կապիտալով։ 1906 թվականին Վիբորգում կառուցվել է ընկերության շենքը՝ ճարտարապետ Ալլան Շուլմանի նախագծով։ Լալլուկկան հանդիսացել է նաև «Պամաուս» արդյունաբերական և առևտրային ձեռնարկությունների սեփականատերերի միության ակտիվ պաշտոնատար անձանցից մեկը, իսկ 1901-1902 թվականներին` փոխնախագահը։ Բացի այդ, նա Վիբորգի պատմության մեջ հիշատակվում է որպես մեկենաս, մասնավորապես, ֆինանսավորել է քաղաքային դրամատիկական թատրոնը։ Նրա անունով է կոչվել Վիբորգի փողոցներից մեկը (այժմ` Մայակովսկու փողոց)։

Յուհո Լալլուկկան մահացել է Վիբորգում 1913 թվականին՝ ձեռնարկության ղեկավարությունը հանձնելով կնոջը՝ Մարիա Լալլուկկային։ Մարիան մահացել է ամուսնու մահից տաս տարի հետո` 1923 թվականին։ Ըստ նրա կտակի, 1934 թվականին ճարտարապետ Ալվար Աալտոյի նախագծով կառուցվել է Վիբորգի  քաղաքային գրադարանը։ Լալլուկկայի կնոջ ունեցվածքի մեծ մասը կտակվել է Հելսինկիի  նկարիչների տան կառուցման համար։ 1924 թվականին Վիբորգի Ռիստիմյակսկի գերեզմանատանը կանգնեցվել է ամուսիններ Յուհո և Մարիա Լալլուկկաների հուշարձանը, որը ստեղծել է քանդակագործ Էմիլ Հալոնեն։ 1986 թվականի օգոստոսի 30-ին «Պամաուս» միության միջոցներով հուշարձանը վերաբացվել է Լապենրանտայի ռուսական նախկին ռազմական գերեզմանատանը։

## Ծանոթագրություններ

Կատեգորիա:Ֆինն բարեգործներ
Կատեգորիա:Ֆինն գործարարներ
Կատեգորիա:Ֆինլանդիայի քաղաքական գործիչներ
Ջուլիա Վոթ

**Ջուլիա Վոթ** (, ), ժամանակակից կանադացի դերասանուհի և ֆոտոմոդել։ *Motion capture* տեխնիկական հնարքը կիրառելով՝ նրան նմանակել են «*Resident Evil*» սերիայի տեսախաղերում Ջիլլ Վալենտայնի կերպարն ստեղծելիս։ Հետագայում «*Քածի ապտակ*» («*Bitch Slap*») կինոնկարում հանդես է եկել տպավորիչ դերակատարմամբ, որն ավելի է նպաստել նրա համբավի տարածմանը։

## Կենսագրություն
Ջուլիան ծնվել է 1985 թվականի մայիսի 16-ին, Կանադայի Սասակաչևան պրովինցիայի Ռեջայնա քաղաքում։ Իր գործունեությունը՝ որպես ֆոտոմոդել՝ սկսել է *Calvin Klein* գործակալությունում, մասնակցել նորաձևության ցուցադրությունների Տոկիոյում, Փարիզում, Նյու Յորքում։ 2002 թվականին նրա դիմագծերի ու կազմվածքի տարրերի նմանակումն առաջին անգամ օգտագործվել է «*Resident Evil: Biohazard*» տեսախաղում Ջիլլ Վալենտայնի կերպարն ստեղծելու համար։ Հետագայում օգտագործվել է նաև «*Resident Evil: The Umbrella Chronicles*»-ում (2007) և «*Resident Evil 5*»-ում (2009)։

Կինոդերակատարմամբ Ջուլիան առաջին անգամ հանդես է եկել 2009 թվականին, «*Հոբելյան*» ֆիլմում։ Այդ նույն տարում նկարահանվել է «*Քածի ապտակ*» կինոնկարի գլխավոր դերերից մեկում։ 2013—2014 թվականներին հանդես է եկել «*Փաթեթային համաձայնագիր*» հեռուստասերիալում, որտեղ մարմնավորած կերպարի համար 2015 թվականին «*Canadian Screen Awards*» մրցանակի է առաջադրվել «*Լավագույն կատակերգակ դերասանուհի*» անվանակարգում։

## Անձնական կյանք
Ջուլիա Վոթը 2018 թվականին ամուսնացել է պրոդյուսեր Դեյվիդ Զոնշայնի հետ։
250px|մինի|Ջուլիա Վոթը Էրին Քամինգսի հետ
## Ֆիլմագրություն
### Կինո

### Հեռոուստատեսություն

## Ծանոթագրություններ

## Արտաքին հղումներ
* 
* 
* Официальный сайт Джулии Вот

Կատեգորիա:21-րդ դարի ամերիկացի կանայք
Կատեգորիա:Ամերիկացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի մոդելներ
Կատեգորիա:Մոդելներ
Paradox Interactive

**Paradox Interactive**, համակարգչային խաղերի (հիմանակնում պատմական ստրատեգիաներ) մշակմամբ զբաղվող շվեդական ընկերություն, որը տեղակայված է Ստոկհոլմում։ Հետագայում նաև դարձավ խաղերի հրապակող ընկերություն (Knights of Honor, Galactic Civilizations II: Dread Lords, Rush for Berlin)։

Ընկերության առաջատար խաղային դիզայները և ծրագրավորողը Յոհան Անդերսոնն է։

Սկզբնական շրջանում սա կազմել է Paradox Entertainment-ի մաս։

Սկսած 2015 թվականի հոկտեմբերի 26-ից հրաարակում է գրքեր և դերային խաղեր White Wolf Publishing։

## Խաղերի յուրահատկություններ
Ընկերության խաղերի մեծ մասը մարտավարական խաղեր են, որոնցում առկա գործողությունները տեղի են ունենում իրական ժամանակ։ Այս հրատակարակչության խաղերը ունեն ազատ խաղային շարժիչ և չկան նախօրոք որոշված հաղթանակի սցենար։ Paradox Interactive-ի ծրագրավորողները մեծ ուշադրություն են դարձնում մարդկային պատմության վրա։

Խաղերի թեմատիկան փոփոխվում է, սակայն անփոփոխ է մնում տնտեսության ղեկավարումը, առևտուրը, աշխարհագրաքաղաքականությունը և տեխնոլոգիական զարգացումը։ Ինչը վերավերվում է պատերազմական գործողություններին, ծովային և ցամաքային մարտերը բացակայում են, խաղի հաղթողը հիմնանակում որոշվում է ավտոմատ։

Paradox Interactive-ի խաղերի կարևոր տարբերությունը կայանում է ձևավորման ստեղծման մեջ։ Հրատարակիչները ընդառաջ են գնում խաղացողներն, նրանց առաջարկելով ձևափոխման հրահանգներ։ Իրենք էլ ծրագրավողներն էլ, անընդհատ թողարկում են տարատեսակ DLC-ներ։

## Ֆինանասական ցուցանիշներ
2018 թվականի արդյունքով եկամուտը կազմում էր 120,9 մլն դոլար, իսկ օպերացիոն շահույթը՝ 48,8 դոլլար։

## Paradox Interactive-ի ստուդիաներ
2019 թվականի մարտի տվյալներով Paradox Interactive-ը ունի 7 ստուդիաներ․
*  —  Paradox Development Studio (1999 թվական)
*  —  Paradox Arctic (2014 թվական)
*  —  Paradox Mobile (2017 թվական)
*  — Triumph Studios (2017 թվական)
*  —  Harebrained Schemes (2018 թվական)
*  —  Paradox Tectonic, (2019)
*  —  Paradox Tinto (2020 թվական)

## Նախագծեր
### «Europa Universalis» խաղաշարք
* 2000 — *[[Europa Universalis]]*
* 2001 — *[[Europa Universalis II]]*
* 2007 — *[[Europa Universalis III]]*
* 2008 — *[[Europa Universalis: Rome]]*
* 2009 — *[[For the Glory]]*
* 2013 — *[[Europa Universalis IV]]*

### «Hearts of Iron» խաղաշարք
* 2002 — *[[Hearts of Iron]]*
* 2005 — *[[Hearts of Iron II]]*
* 2009 — *[[Hearts of Iron III]]*
* 2011 — *[[Darkest Hour: A Hearts of Iron Game]]*
* 2016 — *[[Hearts of Iron IV]]*

### «Victoria» խաղաշարք
* 2003 — **'
* 2010 — ''[[Victoria II]]''

=== Серия игр «Crusader Kings» ===
* 2004 — ''[[Crusader Kings]]''
* 2012 — ''[[Crusader Kings II]]''
* 2020 — ''[[Crusader Kings III]]''

=== «Penumbra» խաղաշարք ===
* 2008 — **'
* 2008 — **'

=== «Magicka» խաղաշարք ===
* 2011 — ''[[Magicka]]''
* 2013 — **'
* 2015 — **'
* 2015 — **'

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1995 հիմնադրումներ
Կատեգորիա:1998 հիմնադրումներ
Կատեգորիա:1999 հիմնադրումներ
Կատեգորիա:Ընկերություններ ըստ արժեթղթերի բորսայի
Կատեգորիա:Կոտրված ֆայլի հղումով էջեր
Կատեգորիա:Շվեդիայի ընկերություններ
Կատեգորիա:Շվեդիայի կազմակերպություններ
Կատեգորիա:Ստոկհոլմ
Լոպիտալի կանոն

[240px|մինի|[Գիյոմ Ֆրանսուա Լոպիտալ (1661-1704)]]

**Լոպիտալի թեորեմ**
(նաև **Լոպիտալ-Բեռնուլլի կանոն**), մեթոդ, որով հաշվում են այն ֆունկցիաների սահմանները, որոնք պարունակում են 0/0 և  \infty/\infty տեսքի անորոշություններ։  Թեորեմը պնդում է, որ որոշ պայմանների դեպքում ֆունկցիայում հարաբերության սահմանը հավասար է  անդամների ածանցյալների հարաբերության սահմանին։

## Ձևակերպումը
Եթե  f(x),\, g(x) ֆունկցիաները որոշված են որևէ U տիրույթին պատկանող a կետում, որտեղ a-ն իրական թիվ է կամ +\infty, - \infty, \infty սիմվոլներից մեկը, ընդ որում
# \lim_{x\to a}{f(x)}=\lim_{x\to a}{g(x)}=0 կամ \infty;
# g'(x)\neq 0  U տիրույթում;
# գոյություն ունի \lim\limits_{x\to a}{\frac{f'(x)}{g'(x)}};
ապա գոյություն ունի \lim\limits_{x\to a}{\frac{f(x)}{g(x)}} = \lim\limits_{x\to a}{\frac{f'(x)}{g'(x)}}։
Սահմանը կարող է լինել նաև միակողմանի։

## Պատմություն
Նման անորոշությունների բացահայտման մեթոդը հրապարակվել է 1696 թվականին Գիյոմ Լոպիտալի հեղինակած «Analyse des Inﬁniment Petits» դասագրքում։ Իսկ մեթոդը առաջին անգամ հայտնաբերել է մաթեմատիկոս Իոհանն Բեռնուլլին։

## Օրինակներ
* \lim_{x \to 0}\frac{x^2+5x} {3x} = \lim_{x \to 0}\frac{2x+5} {3} = \frac{5} {3}
* \lim_{x \to \infty}\frac{x^3+4x^2+7x+9} {x^3+3x^2} = \lim_{x \to \infty}\frac{3x^2+8x+7} {3x^2+6x}= \lim_{x \to \infty}\frac{6x+8} {6x+6}= \frac{6} {6}=1 Այստեղ կարելի է Լոպիտալի կանոնը կիրառել 3 անգամ։ Բայց կարելի է վարվել նաև այլ կերպ․ անհրաժեշտ է համարիչը և հայտարարը բաժանել x անհայտի ամենաբարձր աստիճանի վրա(այս դեպքում x^3).  Այս օրինակը կլինի
*: \lim_{x \to \infty}\frac{1+4/x+7/x^2+9/x^3} {1+3/x} = \frac{1} {1} = 1
* \lim_{x\to+\infty}{\frac{e^{x}}{x^{a}}}=\lim_{x\to+\infty}{\frac{e^{x}}{a\cdot x^{a-1}}}=\ldots=\lim_{x\to+\infty}{\frac{e^{x}}{a!}}=+\infty — կանոնը կիրառել a անգամ;
* \lim_{x\to+\infty}{\frac{x^{a}}{\ln{x}}}=\lim_{x\to+\infty}{\frac{ax^{a-1}}{\frac{1}{x}}}=a\cdot\lim_{x\to+\infty}{x^{a}}=+\infty при a>0;
* \lim_{x\to+\infty}\frac{\int\limits_{x}^{+\infty}e^{-t^2}dt}{x^{-1}e^{-x^2}} = \lim_{x\to+\infty}\frac{-e^{-x^2}}{-x^{-2}e^{-x^2}(1+2x^2)} = \lim_{x\to+\infty}\frac{x^2}{1+2x^2} = \frac{1}{2}.

## Հետևանք
Ենթադրենք  f(x) ֆունկցիան որոշված է  a կետում, և գոյություն ունի \lim_{x\to a}f'(x) = A,  ապա f(x) ֆունկցիան դիֆերենցելի է նաև a կետում և f'(a)=A (այսինքն f'(x) անընդհատ է a կետում)։ Ապացույցի համար բավարար է կիրառել Լոպիտալի կանոնը\frac{f(x)-f(a)}{x-a} հարաբերության նկատմամբ։

## Տես նաև
Լոպիտալի կանոնի անալոգն է հանդիսանում Շտոլցի թեորեման։

## Ծանոթագրություններ

Կատեգորիա:Դիֆերենցիալ հաշիվ
Կատեգորիա:Ինտեգրալ հաշիվ
Կատեգորիա:Մաթեմատիկական անալիզ
Կատեգորիա:Մաթեմատիկական անալիզի թեորեմներ
Կատեգորիա:Մաթեմատիկական թեորեմներ
Կատեգորիա:Սահմաններ
Դավիթ Ալբահարի

**Դավիթ Ալբահարի** (, ), հրեական ծագում ունեցող սերբ արձակագիր, էսսեիստ, թարգմանիչ։

## Կենսագրություն
Բելգրադի համալսարանում սովորել է անգլագիտություն։ Թարգմանել է Վլադիմիր Նաբոկովի, Ջոն Ափդայկի, Սոլ Բելլոուի, Թոմաս Պինչոնայի, Մարգարետ Էթվուդի, և Կարլ Գուստավ Յունգի ստեղծագործությունները։ 1994 թվականից ընտանիքի հետ ապրում է Կալգարիում (Կանադա)։ Արձակ ստեղծագործությունները թարգմանվել են անգլերեն, ֆրանսերեն, գերմաներեն, իսպաներեն, հոլանդերեն, հունարեն, եբրայերեն, լեհերեն, ուկրաիներեն և այլ լեզուներով։

## Ստեղծագործություններ
### Պատմվածքների ժողովածու
* Porodično vreme / Ընտանեկան ժամանակ (1973)
* Opis smrti / Մահվան նկարագրություն (1982, Իվո Անդրիչի մրցանակ)
* Drugi jezik / Ուրիշ լեզու (2003)
* Senke / Ստվերներ (2006)
* Svake noći u drugom gradu / Ամեն գիշեր ուրիշ քաղաքում (2008)

### Վեպեր
* Kratka knjiga / Կարճ գիրք (1993)
* Snežni čovek / Ձյունե մարդ (1995)
* Mamac / Խայծ (1996,  НИН ամսագրի մրցանակ)
* Gec i Majer / Գյոթց և Մայեր (1998)
* Svetski putnik / Համաշխարհային ճանապարհորդ (2001)
* Pijavice / Տզրուկներ (2005)
* Ludvig / Լյուդվիգ (2007)
* Brat / Եղբայր (2008)
* Kontrolni punkt / Վերասկիչ կետ (2011)

## Ճանաչում
2006 թվականին «Խայծ» վեպի համար արժանացել է *Բեռլինի կամուրջ* մրցանակի, որի թարգմանությունը Գերմանիայում ճանաչվել է որպես տարվա լավագույն գիրք։ 2012 թվականին արժանացել է Վիլենիցայի մրցանակի։

2016 թվականի հուլիսի 29-ին Մակեդոնիայի Սկոպյե քաղաքում ստացել է «Ընկերոջը հրամայված է» (Ուրիշ հեքիաթ) մրցանակ։

## Ծանոթագրություններ

## Արտաքին հղումներ
* Պաշտոնական էջ
* Homepage in Serbian and English
*''Voices on Antisemitism'' Interview with David Albahari from the United States Holocaust Memorial Museum]]
*Biography at Internationales Literaturfestival Berlin
* "Marijuana March in Belgrade"
* David Albahari at *Geist (magazine)*.com
* Biography at Zandonai Editore 
* Zink, Emanuela Zandonai Editore, Rovereto 2009 
* L’esca (original title: "Mamac"), Emanuela Zandonai Editore, Rovereto 2008 

Կատեգորիա:21-րդ դարի գրողներ
Կատեգորիա:Բելգրադի համալսարանի շրջանավարտներ
Կատեգորիա:Հրեա գրողներ
Կատեգորիա:Սերբ արձակագիրներ
Կատեգորիա:Սերբ գրողներ
Կատեգորիա:Սերբ թարգմանիչներ
Կատեգորիա:Սերբ հասարակական գործիչներ
Մալպելո

**Մալպելո** (), կղզի Խաղաղ օվկիանոսի արևելյան մասում՝ Հարավային Ամերիկայի Բուենավենտուրա ծոցի ափերից 500 կմ հեռավորության վրա։ Պատկանում է Կոլումբիային, մտնում է Վալե դել Կաուկայի դեպարտամենտի կազմի մեջ։ Մակերեսը կազմում է 0,35 կմ²։ 2006 թվականի հուլիսի 12-ին Մալպելոն 857,150 հա մակերեսով հարակից ջրային տարածքի հետ միասին գրանցվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Այն Խաղաղ օվկիանոսի արևելյան արևադարձային հատվածի ամենամեծ գոտին է, որտեղ ձկնորսւթյունն արգելված է։

## Աշխարհագրություն
աջից|մինի|250x250փքս|''Sula granti''
Կղզին ժայռ է`առանց առատ բուսականության, առավելագույն բարձրությունը 376 մ է (Մոնա լեռ, ): Երկարությունը մոտ 1850 մ է, լայնությունը` մինչև 600 մ, շրջապատված է փոքր ժայռերով։ Մալպելոյի պահպանվող տարածքն զբաղեցնում է  կոորդինատներով կետի շուրջն ընկած տարածքը 9,656 կմ շառավղով։

Մալպելոյի շրջակայքում բնակվում են մետաքսյա շնաձկների, թիկնոցակիր շնաձկների, կետանման շնաձկների և մուրճագլուխ շնաձկների պոպուլյացիաներ, հանդիպում են ավազի շնաձկներ, ինչը կղզին դարձնում է հայտնի վայր դայվինգով զբաղվողների համար։

Կղզին բաղկացած է հրաբխային ապարներից, հրաբխածին բրեկչիաներից և երրորդական բազալտային դայքներից։ Որպես օվկիանոսային կղզի՝ այն երբեք միացած չի եղել որևէ այլ կղզու կամ մայրցամաքի հետ: Բուսականությունը կազմում են ջրիմուռները, քարաքոսերը, մամուռները, թփերի որոշ տեսակներ, ձարխոտեր։

## Բնակչություն
Կղզին անմարդաբնակ է, այն ունի միայն կոլումբիական բանակի փոքր պահակետ, որն ստեղծվել է 1986 թվականին։ Կղզի այցելելու համար պետք է գրավոր թույլտվություն ստանալ Կոլումբիայի շրջակա միջավայրի նախարարությունից։

## Ծանոթագրություններ

## Աղբյուրներ
* 
* Pacific Coast: Malpelo Island — Coasts of Colombia  

## Գրականություն
* 
* 
* 

## Արտաքին հղումներ
* Malpelo Fauna and Flora Sanctuary — UNESCO World Heritage Centre 
* 
* 
* 

Կատեգորիա:Անմարդաբնակ կղզիներ
Կատեգորիա:Խաղաղ օվկիանոսի կղզիներ
Կատեգորիա:Կոլումբիայի կղզիներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Կոլումբիայում
Սեռա դա Կապիվարա ազգային պարկ

**Սեռա դա Կապիվարա ազգային պարկ**, ազգային պարկ Բրազիլիայի հյուսիս-արևելքում գտնվող Պիաուի նահանգում։ Այգում կան նախապատմական ժայռային նկարչության բազմաթիվ հուշարձաններ (Պեդրա Ֆուրադա), որոնք հայտնաբերել է հնագետ Նիեդ Գիդոնը։ Նրա նախաձեռնությամբ էլ ստեղծվել է այգին՝ պատկերները պահպանելու համար։ 1991 թվականին այն գրանցվել է որպես Համաշխարհային ժառանգության օբյեկտ։ Այգու տարածքը 1291,4 կմ² է։

Հնագիտական հետազոտությունների համաձայն՝ Սեռա դա Կապիվարայի տարածքն ունի նախապատմական օբյեկտների ամենամեծ և հնագույն կենտրոնացումը Հյուսիսային և Հարավային Ամերիկայում։ Գիտական հետազոտությունները հաստատում են, որ Կապիվարայի լեռնազանգվածը սերտորեն բնակեցված է եղել նախակոլումբոսյան դարաշրջանում։

Կոնֆուսիոնս-Կապիվարա բնապահպանական միջանցքը կապում է Սեռա դաս Կոնֆուսիոնս և Սեռա դա Կապիվարա ազգային պարկերը։

## Պատկերասրահ

Image:Serra da Capivara - Painting 7.JPG
Image:Serra da Capivara - Painting 8.JPG
Image:Serra da Capivara - Several Paintings 3.jpg


## Ծանոթագրություններ

## Գրականություն
* Eric Boëda, et al. (2014), Les Industries pléistocènes du Piaui. Nouvelles données academia.edu
* 
* AIMOLA, Giulia et al. *Final Pleistocene and Early Holocene at Sitio do Meio, Piauí, Brazil: Stratigraphy and comparison with Pedra Furada.* Journal of Lithic Studies, [S.l.], v. 1, n. 2, p.&nbsp;5-24, sep. 2014. ISSN 2055-0472. Available at: . Date accessed: 16 Apr. 2016 

## Արտաքին հղումներ
* 
* Photos of Serra da Capivara by Maria-Brazil

Կատեգորիա:1979 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Բրազիլիայում
Միգուաշա ազգային պարկ

**Միգուաշա ազգային պարկ** (), գտնվում է Կանադայի Քվեբեկ նահանգում՝ Գասպե թերակղզու հարավային ափին։ Թերակղզին ինքնին ամբողջ նահանգից առանձնացված է Սուրբ Լավրենտիոս գետով, որը կազմում է շրջանի բնական հյուսիսային սահմանը։ Այգու հիմնադրման ամսաթիվը 1985 թվականի փետրվարի 6-ն է։ 1999 թվականին պահպանվող տարածքը գրանցվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

Ներկայում այգու տարածքում աճում են կեչի, կաղամախի և փշատերև ծառեր։ Սակայն մոտ 380 միլիոն տարի առաջ հյուսիսային ափերին գերակշռել է արևադարձային բուսականությունը և կենդանական աշխարհը։ Այդ ժամանակաշրջանի բազմաթիվ բրածոների շնորհիվ Միգուաշա ազգային պարկը դարձել է Դևոնի ժամանակաշրջանի վառ պալեոնտոլոգիական վկայություն։ Առաջին կենդանական գտածոները հայտնաբերվել են 1842 թվականին, որից հետո մի քանի հազար նմուշ է ուղարկվել աշխարհի համալսարաններ և թանգարաններ, այդ թվում` Լոնդոնի Բրիտանական թանգարան։ 1892 թվականին հնէաբան Էդվարդ Դրինքեր Քոուփը հայտնաբերել է  Crossopterygii ձկան քարացած մնացորդներ, որոնք դարձել են մոլորակի առավել ուսումնասիրված ոչնչացված ձկներից մեկը, և պարզվել է, որ այն կապող օղակ է ձկների և ցամաքային ողնաշարավորների միջև։ Գտածոն կոչվել է *«Միգուաշայի արքայազն»:*

Այգում առաջարկվում են տարբեր զբոսաշրջային տուրեր և էքսկուրսիաներ։ Թանգարանում նաև կազմակերպում են շրջագայություն հնէաբանության ոլորտում բոլոր տարիքների այցելուների համար։ Ամեն տարի շրջագայությունը թարմացվում է` հետ չմնալու համար Միգուաշա ազգային պարկում կենդանական և բուսական աշխարհի վերաբերյալ ընթացիկ ուսումնասիրություններից։ Տարեկան պահպանող գոտի է այցելում մինչև 40 հազար զբոսաշրջիկ։

## Ծանոթագրություններ

## Արտաքին հղումներ
* 
* World Heritage List: Miguasha National Park
* Parcs Québec: Parc National de Miguasha (english)

Կատեգորիա:1985 հիմնադրված բնության հատուկ պահպանվող տարածքներ
Կատեգորիա:Կանադայի ազգային պարկեր
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Կանադայում
Նահաննի ազգային պարկ

**Նահաննի ազգային պարկ** (), Կանադայի ազգային պարկ, որը գտնվում է Սաութ Նահաննի գետի հովտում (Լիարդ գետի վտակ)՝ Հյուսիսարևմտյան տարածքների մայրաքաղաք Ելոունայֆից 500 կմ դեպի արևմուտք, Մակենզի լեռների հարավային մասում։

## Նկարագրություն
Այգին հիմնադրվել է 1976 թվականին։ Դենեից թարգմանաբար «Նահաննի» նշանակում է «հոգի»։ Սաութ Նահաննի գետի ափին կան չորս կիրճեր՝ Առաջին, Երկրորդ, Երրորդ և Չորրորդ։ Գետը հայտնի է 90 մ բարձրություն ունեցող Վիրջինիայի ջրվեժով, որը երկու անգամ բարձր է Նիագարայի ջրվեժից։ Այգու տարածքում կան ծծմբajin ջերմային աղբյուրներ, տունդրա, եղևնու և բարդու խառը անտառներ, ինչպես նաև քիչ քանակությամբ տուֆեր (կալցիումի կարբոնատի կուտակումներ)։ 1978 թվականին այգին գրանցվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Ընդլայնում
2009 թվականի հունիսի 9-ին Կանադայի կառավարությունն Առաջին ազգի Դեհչոյի (կազմակերպություն, որը ներկայացնում է Կանադայի Հյուսիսարևմտյան տարածքների դենե ժողովրդին), հայտարարել է օրենսդրության մասին, որով կավելացվի Նահաննի ազգային պարկի տարածքը ավելի քան վեց անգամ, այսինքն՝ նախատեսվել է այգու տարածքը դարձնել 30,000 կմ²՝ ներառյալ Նահաննիի մեծ էկոհամակարգի 91 %-ը Դեշոյի շրջանում և Սաութ Նահաննի գետի ջրբաժանի մեծ մասը։ Զբոսայգուն կցված տարածքում, ըստ գնահատվականների, բնակվում են մոտավորապես 500 գրիզլի արջեր, անտառային կարիբուի երկու նախիրներ, ինչպես նաև ալպյան ոչխարների և այծերի մի շարք տեսակներ։ Այստեղ են տեղակայված Հյուսիսարևմտյան տարածքների ամենաբարձր լեռներն ու ամենամեծ սառցադաշտերը։

## Պատկերասրահ

Պատկեր:Howard's Pass Yukon Territory 1.jpg|Հաովարդս Փասս
Պատկեր:Virginia Falls, Northwest Territories.jpg|Վիրջինիա ջրվեժ


## Ծանոթագրություններ

## Արտաքին հղումներ և աղբյուրներ
* Կանադայի այգիների կայք 
* Ճանապարհորդական ուղեցույց 

Կատեգորիա:1976 հիմնադրված բնության հատուկ պահպանվող տարածքներ
Կատեգորիա:Կանադայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Կանադայում
Քլիվլենդ Էմորի

**Քլիվլենդ Էմորի** (, ), ամերիկացի գրող, որն իր կյանքը նվիրել է կենդանիների պաշտպանությանը։ Առավել հայտնի է որպես իր կատվի մասին գրքերի հեղինակ, որի մականունն է Սպիտակ արջ (Polar Bear), որին Էմորին փրկեց 1977 թվականի Սուրբ Ծննդյան օրը՝ Մանհեթենում։

Երկրորդ համաշխարհային պատերազմի ժամանակ՝ 1941-1943 թվականներին, Էմորին ծառայել է ԱՄՆ բանակի ռազմական հետախուզությունում։ Կլիվլենդ Էմորին դարձել է Միացյալ Նահանգների Կենդանիների պաշտպանության ընկերության հիմնադիրներից մեկը (HSUS), որի տնօրենների խորհրդում եղել է 1961 թվականից մինչև 1970 թվականը։ 1967 թվականին հիմնադրել է Fund for Animals ընկերությունը։ Նաև 1987 թվականից մինչև իր մահը՝ 1998 թվականը, նա եղել է New England Anti-vivisection Society միության նախագահը (NEAVS):

1960-ականներին և 1970-ականներին աշխատել է որպես քննադատ «Հեռուստատեսային ուղեցույց»-ում։ Էմորիին գրավում էին այնպիսի աստղեր, ինչպիսիք են Դորիս Դեյը, Էնժի Դիկինսոնը և Մերի Թայլեր Մուրը` իր բնական մորթե հագուստի դեմ արշավների համար։ Նա ձեռք բերեց առաջին օվկիանոսային նավը Պոլ Վոթսոնի համար, որը Ծովային կենդանական աշխարհի պաշտպանության ընկերության հիմնադիրն է (): Վոթսոնը այդ նավը օգտագործում էր իր առաջին ճապոնական կետորսական դիմադրումների համար։

2005 թվականին Միացյալ Նահանգների Կենդանիների պաշտպանության ընկերությունը (HSUS-ը) կազմեց համատեղ ձեռնարկություն Fund for Animals-ի հետ։ Ներկայումս Միացյալ Նահանգների Կենդանիների պաշտպանության ընկերությունը՝ HSUS-ը, սպասարկում է Տեխասի «*Cleveland Amory Black Beauty Ranch*» կենդանիների համար ապստարաը։
 
2006-ին Ջուլի Հոֆֆման Մարշալը հրապարակեց Էմորիի կենսագրությունը՝ «*Making Burros Fly*»:

Կլիվլենդ Էմորին մահացավ 1998 թվականին որովայնի աորտայի անևրիզմից (անոթալայնանքից)։ Նա դիակիզվել էր, իսկ նրա մոխիրը Տեխասի *Black Beauty Ranch* ագարակատանը ցրել էր իր սիրելի էշը, որի մականունն էր Ընկերասեր (*Friendly*): Այսօր այդ ագարակում Էմորիի քարե հուշարձանը կանգնած է իր սիրելի կատվի գերեզմանատան կողքին, որի մականունն էր Սպիտակ արջ (*Polar Bear*):

## Ստեղծագործական աշխատանքներ
* *The Cat Who Came for Christmas* (1987) Ամֆորա, 2005, ISBN 5-94278-956-8
* *The Cat and the Curmudgeon* (1991)
* *The Best Cat Ever* (1993)
* *Hometown*
* *The Proper Bostonians* (1947)
* *Who Killed Society?* (1960) Table of Contents. 
* *Cleveland Amory’s Compleat Cat*
* *The last resorts* (1952)
* *Animail*
* *Newport: There she sits*
* *Cat Tales: Classic Stories from Favorite Writers*
* *Man Kind? Our Incredible War on Wildlife* (1974)
* *1902 Edition of The Sears, Roebuck Catalog*
* *The Trouble with Nowadays : A Curmudgeon Strikes Back* (1979)
* *Ranch of Dreams: A Lifelong Protector of Animals Shares the Story of His Extraordinary Sanctuary*

## Ծանոթագրություններ

## Արտաքին հղումներ
* NEAVS
* Cleveland Amory: Biography and Much More from Answers.com
* Cleveland Amory Black Beauty Ranch

Կատեգորիա:Սեպտեմբերի 2 ծնունդներ
Կատեգորիա:1917 ծնունդներ
Կատեգորիա:Հոկտեմբերի 14 մահեր
Կատեգորիա:1998 մահեր
Կատեգորիա:Անձինք այբբենական կարգով
Կատեգորիա:Գրողներ այբբենական կարգով
Կատեգորիա:Ամերիկացի գրողներ
Կատեգորիա:Կենդանիների իրավունքներ
Կատեգորիա:Ամերիկացի լրագրողներ
Կատեգորիա:Ամերիկացի քննադատներ
Վալենտինա Նապպի

250px|մինի|Վալենտինա Նապպին AVN Adult Entertainment Expo-ում. 2016 թ.
**Վալենտինա Նապպի** (, ), իտալացի մոդել և պոռնոդերասանուհի

## Կենսագրություն
Վալենտինան 15 տարեկանում կորցրել է հորը։ Սալեռնոյի արվեստների դպրոցն ավարտելուց հետո 2013 թվականին ընդունվել է համալսարան, որտեղ դիզայն է ուսումնասիրել։ 2011 թվականին՝ 21 տարեկան հասակում մուտք է գործել պոռնոինդուստրիա՝ նկարահանվելով կինոռեժիսոր Ռոկկո Սիֆրեդիի ֆիլմում։ Նկարահանվել է 180-ից ավելի պոռնոգրաֆիկ տեսաֆիլմերում։ 2012 թվականի հունիսին ճանաչվել է «Playboy» ամսագրի իտալական թողարկման՝ «տվյալ ամսվա Playmate», 2013-ի նոյեմբերին՝ «*Penthous*e» ամսագրի՝ «տվյալ ամսվա «փիսիկ»։

Վալենտինան «ինտելեկտուալ պոռնոաստղի» համբավ է վայելում, հոդվածներ է գրել արդի հասարակության մեջ տղամարդու և կնոջ դրության մասին, մասնակցել փիլիսոփայական փառատոնի։ Կապիտալիզմի մասին բանավիճելով փիլիսոփա Դիեգո Ֆուզարոյի հետ՝ իրեն հռչակել է «ֆուտուրիստական կոմունիզմի հետևորդուհի»։ Պնդում է, որ պոռնոգրաֆիան ինքը դիտարկում է որպես «բուրժուական երեսպաշտությունը պայթեցնելու միջոց»։

2014 թվականին ֆեյսբուքյան իր էջում հանդես է եկել սիրիացի փախստականներին Իտալիայում ընդունելու օգտին, որի պատճառով բախում է ունեցել ազգայնական «*Հյուսիսի լիգա*» կուսակցության քաղաքագետ Մատտեո Սալվինիի հետ։

2015 թվականի մարտ ամսից, որպես սյունակագիր, աշխատակցում է  *MicroMega* հասարակական-քաղաքական ամսագրին։

2018 թվականին նրա մասին նկարահանվել է *Io sono Valentina Nappi* փաստավավերագրական կինոնկարը։

## Անձնական կյանք
Նապպին բնութագրվում է որպես պանսեքսուալ։

## Ֆիլմերի ընտրանի
* *All Things Anal 2*
* *Anal Is My Business*
* *Babysit My Ass 3*
* *Bitch Confessions 3*
* *Curvy Girls 6*
* *Hooked Up*
* *Naughty Maids 2*
* *Teens Love Huge Black Cocks*
* *Whore Hotel*
* *Young Harlots: Forbidden Fruit*

## Պարգևներ

Վալենտինա Նապպին ունեցել է նաև մի շարք առաջադրումներ տարբեր անվանակարգերում *AVN Awards* և *XBIZ Award* մրցանակներով պարգևատրման համար։

## Գրականություն
* "Da designer a musa di Siffredi. Valentina Nappi, l'intervista di Affari ", *Affaritaliani* 
* La Redazione, "Sogno di essere una pornostar", *[[Corriere della Sera]]*
* 

## Ծանոթագրություններ

## Արտաքին հղումներ
* 
* Personal blog
* 

Կատեգորիա:Մոդելներ
Կատեգորիա:Պանսեքսուալներ
Կատեգորիա:ԼԳԲՏ իտալացիներ
Կատեգորիա:Իտալացի մոդելներ
Կատեգորիա:Իտալացի դերասանուհիներ
Կատեգորիա:Կին բլոգերներ
Օբրի Սմիթ

**Չարլզ Օբրի Սմիթ** (, ), բրիտանական դերասան, աշխատել է Ամերիկայում։ Նա նկարահանվել է ավելի քան 100 ֆիլմերում։ Բեմում նրա դեբյուտը եղել է 1895 թվականին և 1915 թվականին՝ կինոյում 1944 թ։ Մահացել է թոքաբորբից։ Կինոարտադրության մեջ ունեցած ավանդի համար դերասանը արժանացել է աստղի Հոլիվուդի Փառքի ծառուղում։

## Ֆիլմագրություն

* 1932 — Տհաճություն դրախտում — *Ադոլֆ Ժիրոն*
* 1933 — Գաղտնիքները — *Ուլիամ Մարլոո*ւ
* 1933 — Թագուհի Քրիստինա
* 1934 — Մենք կրկին կենդանի ենք — *իշխան Կորչագին*
* 1934 — Կլեոպատրա
* 1935 — Չինական ծովեր — *պարոն Դոուսոն*
* 1936 — Ռոմեո և Ջուլիետ
* 1937 — Զենդայի Գերին — *գնդապետ Զապտ*
* 1937 — Փոթորիկ — *հայր Պոլը*
* 1938 — Չորս տղամարդ և օգնական — *գնդապետ Լորինգ Լի*
* 1939 — Չորս գրիչ
* 1940 — Ռեբեկա — *գնդպետ Ջուլիան* *полковник Джулиан*
* 1940 — Վաթեռլոո կամուրջ — *դուքս*
* 1941 — Դոկտոր Ջեքիլ և պարոն Հայդ
* 1943 — Հավերժություն և մեկ օր — *ծովակալ Յուտաս Թրիմբլ*
* 1945 — Եվ ոչ ոք չի մնացել — *գեներալ Ջոն Մանդրեյք*
* 1947 — Անպարտելի — *դատավոր*

## Պատկերասրահ

Պատկեր:Charles Aubrey Smith c1895.jpg
Պատկեր:England cricket team 1888-9.jpg
Պատկեր:South Africa cricket team 1888-9.jpg
Պատկեր:C Aubrey Smith in Waterloo Bridge trailer.jpg


## Ծանոթագրություններ

## Արտաքին հղումներ

Կատեգորիա:Հոլիվուդյան փառքի ծառուղի
Կատեգորիա:Թոքաբորբից մահացածներ
Կատեգորիա:Բրիտանացի դերասաններ
Կատեգորիա:Անգլիացի կինոդերասաններ
Կատեգորիա:Համր կինոյի դերասաններ
Կատեգորիա:Անգլիացի դերասաններ
Կատեգորիա:Ամերիկացի դերասաններ
Կատեգորիա:Քեմբրիջի համալսարանի շրջանավարտներ
Կատեգորիա:Բրիտանացի կինոդերասաններ
Կատեգորիա:20-րդ դարի դերասաններ
Կատեգորիա:Հոլիվուդյան դերասաններ
Կատեգորիա:19-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:20-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Ստաժյորը (ֆիլմ)

**«Ստաժյորը»** ()՝ ռեժիսոր Նենսի Մայերսի ամերիկական կատակերգական-դրամատիկ ֆիլմ։ Էկրան է բարձրացել 2015 թվականին, առաջին անգամ ցուցադրվել է 2015 թվականի սեպտեմբերի 15-ին Բելգիայի Օստենդե կինոփառատոնում։ Ֆիլմի համաշխարհային պրեմիերան տեղի է ունեցել 2015 թվականի սեպտեմբերի 25-ին։

Թեգլայն. Փորձը միշտ նորաձև է․ ():

## Սյուժե
Նյու Յորքից թոշակառու Բեն Ուիթակերը (Ռոբերտ դե Նիրո) արդեն վաթսուն տարեկան է, նա այրի է, իսկ որդու ընտանիքը ապրում է երկրի մյուս ծայրում՝ Կալիֆոռնիայում։ Նրա կյանքում «դաատարկություն» էր գոյացել, իսկ առանց գործ հանգիստ նստել նա ուղղակի չէր կարողանում։

Շուկայում թռուցիկներ տեսնելով՝ նա որոշում է դառնալ նորաձև հագուստի առցանց-խանութի գրասենյակի ստաժոր։ Այդ գրասենյակը գտնվում է  Բրուքլինում՝ նախկին տպարանի տարածքում, որտեղ նա աշխատել էր քառասուն տարի։

Ֆիրմայի բոլոր աշխատողները՝ հիմնադիր և սեփականատեր Ջուլս Օստինի (Էն Հեթուեյ) գլխավորությամբ, երիտասարդներ են։ Ոչ ոք չի հասկանում, ինչպես ճիշտ վերաբերմունք ցույց տա թիմի նոր անդամին՝ այն մարդուն, ում երիտասարդությունն անցել է առանց բջջային հեռախոսների և սոցիալական ցանցերի, ով ստիպված զանգահարում է Սան Դիեգո՝ իր ինը տարեկան թոռնիկին, որպեսզի իմանա թե ինչ է USB-ն։ Բայց ի վերջո կյանքի փորձը, ազնվական իմաստությունը և նույնիսկ հնաոճ նրբանկատությունը ոչ միայն տեղին է երիտասարդական կոլեկտիվում, այլև շատ պահանջված է բիզնեսում։

## Դերերում

## Քննադատություն
Ֆիլմը դարձել է հիթ, բայց ստացել է խառը կարծիքներ. Rotten Tomatoes-ը  գնահատել է  62% (13 կարծիքների և քննադատությունների հիման վրա)։ Ֆիլմը համացանցում ունի դրական վարկանիշ։ Metacritic-ը գնահատել է  51 / 100-ից (18 կարծիքների քննադաությունների հիման վրա)։ Այս բոլոր քննադատաություններից ֆիլմը ստացել է խառը արձագանքներ։

## Ծանոթագրություններ

## Արտաքին հղումներ
*  
*  
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Բադի մուվի
Կատեգորիա:Նենսի Մեյերսի ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր այբբենական կարգով
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Կատեգորիա:Dune Entertainment ֆիլմեր